Við stjórn byggingarframkvæmda hvers leyfisskylds mannvirkis skal á hverjum tíma vera einn byggingarstjóri , sbr. 27. gr. laga um mannvirki nr. 160 / 2010 . Byggingarstjóri skal hafa starfsleyfi Mannvirkjastofnunar , sbr. 1. mgr. 28. gr. sömu laga . Byggingarstjóri er faglegur fulltrúi eiganda við mannvirkjagerð og starfar í umboði hans samkvæmt skriflegum ráðningar - eða verksamningi við eiganda . Byggingarstjóri skal gæta réttmætra hagsmuna eiganda gagnvart byggingaryfirvöldum , hönnuðum , iðnmeisturum og öðrum sem að mannvirkjagerðinni koma . Í lögum um mannvirki og byggingarreglugerð eru ítarleg ákvæði um hlutverk , skyldur og ábyrgð byggingarstjóra . Nánari upplýsingar um byggingarstjóra eru í leiðbeiningu 4.9.1 Kröfur , samningur byggingarstjóra og eiganda , á vef Mannvirkjastofnunar .